  Виталий Пронин Дуннеысь биатлонистъёслэн ӵошатсконазы куазь кышкатъяське ке, Европалэн кубокез понна ӵошатскон нуналлы быдэ мынэ. Толон соос бызьылӥзы Норвегиысь Бейтостоллен городын. Шумпотоно удмурт нылашмы Валентина Назарова понна, котькуд стартын медаль дорозь сузьтӥськыны быгатэмысьтыз. 15 иськеме ӵошатсконын но Ува ёросысь нылаш кыкетӥ инты басьтӥз. Берпуметӥ ыбылӥськонын кык пол янгыш лэсьтыса, вормисьлэсь 5,3 секундлы гинэ кылиз.Нош Россиысь биатлонистъёслэн но кубок понна нюръясько Ханты-Мансийскын но Тюмень улосысь Уват каргуртын. Вормонэн шумпоттӥзы юниоръёс: кыкетӥ но куинетӥ интые потӥзы Ульяна Кайшева но Александр Поварницын.Валентина Емельянова Туспуктэм: newsfiber.com Теги: АлександрПоварницын биатлон ВалентинаНазарова УльянаКайшева  